## Metodološke osnove za statističko istraživanje promet u morskim lukama

### NN 20/2013 (20.2.2013.), Metodološke osnove za statističko istraživanje promet u morskim lukama

DRŽAVNI ZAVOD ZA STATISTIKU

347

Na temelju članka 43. Zakona o službenoj statistici (»Narodne novine«, broj 103/03., 75/09. i 59/12.), ravnatelj Državnog zavoda za statistiku donosi

METODOLOŠKE OSNOVE

ZA STATISTIČKO ISTRAŽIVANJE PROMET U MORSKIM LUKAMA

I. Uvodna objašnjenja i pojmovi

Članak 1.

Temeljem Godišnjeg provedbenog plana statističkih aktivnosti Republike Hrvatske, a u skladu sa Zakonom o službenoj statistici i Programom statističkih aktivnosti Republike Hrvatske Državni zavod za statistiku provodi Statističko istraživanje promet u morskim lukama.

Članak 2.

Državni zavod za statistiku Statističko istraživanje promet u morskim lukama, metodološki provodi u skladu s Direktivom br. 2009/42/EZ Europskog parlamenta i Vijeća od 6. svibnja 2009. o statističkim izvještajima u vezi s prijevozom robe i putnika morem (prerađena verzija) te svim izmjenama i dopunama te direktive (Odluka Komisije br. 2010/216/EU od 14. travnja 2010. o izmjenama i dopunama Direktive 2009/42/EZ Europskog parlamenta i Vijeća o statističkim izvještajima u vezi s prijevozom robe i putnika morem, Uredba (EU) br. 1090/2010 Europskog parlamenta i Vijeća od 24. studenoga 2010. o izmjenama i dopunama Direktive 2009/42/EZ Europskog parlamenta i Vijeća o statističkim izvještajima u vezi s prijevozom robe i putnika morem i Delegirana odluka Komisije br. 2012/186/EU od 3. veljače 2012. o izmjenama i dopunama Direktive 2009/42/EZ Europskog parlamenta i Vijeća o statističkim izvještajima u vezi s prijevozom robe i putnika morem) te propisuje jedinice statističkog istraživanja o pomorskom prometu i o tome obavještava Europsku komisiju (Eurostat).

Članak 3.

Državni zavod za statistiku prikuplja podatke o prometu putnika i robe na brodovima koji uplovljuju u morske luke Republike Hrvatske.

U smislu ovih Metodoloških osnova za statističko istraživanje promet u morskim lukama (u daljnjem tekstu: Metodološke osnove) pojedini pojmovi imaju sljedeće značenje:

1. prijevoz robe i putnika morem podrazumijeva kretanje robe i putnika koji se koriste pomorskim plovilom, na putovanjima koja se odvijaju u cijelosti ili dijelom na moru. Metodološke osnove odnose se i na robu:

a) prevezenu u odobalna postrojenja

b) izvađenu s morskog dna i iskrcanu u luci.

Bunkeri i zalihe za plovilo isključeni su iz obuhvata Metodoloških osnova.

2. pomorsko plovilo jest plovilo drugačije od onog koje plovi isključivo u unutarnjim vodama ili u vodama unutar ili koje usko graniče sa zaštićenim vodama ili područjima u kojima se primjenjuju lučke uredbe.

Metodološke osnove ne primjenjuju se za ribarska plovila, plovila za preradu ribe, plovila za bušenje i istraživanje, tegljače, teglenice, istraživačka plovila, jaružala, plovila ratne mornarice ili plovila koja se koriste za nekomercijalne svrhe.

3. luka je mjesto koje ima mogućnost za sidrenje trgovačkih brodova, za utovar ili istovar tereta ili ukrcaj ili iskrcaj putnika u ili iz plovila.

4. nacionalnost pomorskog prijevoznika podrazumijeva zemlju u kojoj je smještena njegova komercijalna aktivnost.

5. pomorski prijevoznik jest osoba koja u svoje ime ili u ime drugoga zaključuje ugovor o prijevozu robe ili putnika morem s otpremnikom ili putnikom.

II. Prikupljanje podataka

Članak 4.

Državni zavod za statistiku prikuplja podatke o:

a) teretu i putnicima

b) plovilu.

Plovila s bruto tonažom manjom od 100 GT uključena su u prikupljanje podataka.

Obilježja prikupljanja podataka, u prvome redu statističke varijable u svakom području i nomenklature za njihovo razvrstavanje, kao i periodika promatranja, postavljene su u Dodacima I. do VIII. koji čine sastavni dio Metodoloških osnova.

Prikupljanje podataka temelji se u najvećoj mogućoj mjeri na raspoloživim izvorima podataka kako bi se smanjilo opterećenje davatelja podataka.

III. Popis morskih luka

Članak 5.

Eurostat sastavlja popis luka koje su određene i klasificirane prema zemljama i pomorskim obalnim područjima.

Državni zavod za statistiku izabire s popisa luka svaku luku koja u godini ima promet veći od 1 000 000 tona robe ili s više od
200 000 putnika godišnje. Za svaku izabranu luku dostavljaju se Eurostatu, u skladu s Dodatkom VIII., detaljni podaci za područje (robe i putnika) za koje luka ispunjava kriterije za izbor i, ako je moguće, zbirni podaci za druga područja.

Za luke koje nisu na popisu osiguravaju se zbirni podaci, sukladno Dodatku VIII., Set podataka A3.

IV. Rezultati istraživanja

Članak 6.

Metoda prikupljanja podataka takva je da statistika o pomorskom prometu pokazuje preciznost koja se traži u pravilima o statističkim podacima opisanima u Dodatku VIII.

Državni zavod za statistiku obrađuje statističke podatke prikupljene u skladu s člankom 4. Metodoloških osnova, osiguravajući usporedivu statistiku u skladu sa standardima preciznosti utvrđenima stavkom 1. ovog članka.

Državni zavod za statistiku dostavlja rezultate statističkog istraživanja Eurostatu, uključujući povjerljive podatke (u smislu članka 4. točka 23. Zakona o službenoj statistici), u skladu s odredbama Zakona o službenoj statistici koje se odnose na međunarodnu statističku suradnju te odredbama Uredbe (EZ) br. 223/2009 Europskog parlamenta i Vijeća od 11. ožujka 2009. o europskoj statistici.

Rezultati se šalju prema strukturi statističkih setova podataka definiranih u Dodatku VIII.

Rezultati se dostavljaju u roku od pet mjeseci od kraja razdoblja promatranja za tromjesečne podatke i unutar osam mjeseci za podatke iz godišnje periodike.

Državni zavod za statistiku dostavlja Eurostatu sve relevantne informacije o metodama korištenim prilikom prikupljanja podataka. Također prosljeđuje pojedinosti o značajnim promjenama metoda korištenih u prikupljanju podataka.

V. Završne odredbe

Članak 7.

Metodološke osnove stupaju na snagu osmog dana od dana objave u »Narodnim novinama«.

Klasa: 011-01/13-02/7

Urbroj: 555-13-02-13-1

Zagreb, 4. veljače 2013.

Ravnatelj
doc. dr. sc. Ivan Kovač, v. r.

DODATAK I.

VARIJABLE I DEFINICIJE

1. Statističke varijable

a) Podaci o teretu i putnicima

– bruto težina robe u tonama

– vrsta tereta prema nomenklaturi u Dodatku II.

– opis robe prema nomenklaturi u Dodatku III.

– izvještajna luka

– smjer kretanja, bilo uplovljenje (ulaz) bilo isplovljenje (izlaz)

– luka partner za prispjeli teret: luka utovara (luka u kojoj je teret utovaren na brod koji je prispio u izvještajnu luku) korištenjem pojedinačnih luka u zemljama Europskoga ekonomskog područja (EEA) uključenih u popis luka i pomorska obalna područja za luke izvan zemalja EEA prema Dodatku IV.

– luka partner za otpremljeni teret: luka istovara (luka u kojoj je teret istovaren iz broda koji je napustio izvještajnu luku) korištenjem pojedinačnih luka u zemljama EEA uključenih u popis luka i pomorska obalna područja za luke izvan zemalja EEA prema Dodatku IV.

– broj putnika koji počinju ili završavaju putovanje i broj putnika na kružnom putovanju i putnika na kružnom putovanju koji su u tranzitu

– luka partner za prispjele putnike: luka ukrcaja (luka u kojoj se putnik ukrcao na brod kojim je prispio u izvještajnu luku) korištenjem pojedinačnih luka u zemljama EEA uključenih u popis luka i pomorska obalna područja za luke izvan zemalja EEA prema Dodatku IV.

– luka partner za otputovale putnike: luka iskrcaja (luka u kojoj se putnik iskrcao s broda kojim je isplovio iz izvještajne luke) korištenjem pojedinačnih luka u zemljama EEA uključenih u popis luka i pomorska obalna područja za luke izvan zemalja EEA prema Dodatku IV.

Za robu koja se prevozi u kontejnerima ili Ro-Ro jedinicama treba osigurati sljedeće podatke:

– ukupan broj kontejnera (sa ili bez tereta)

– broj kontejnera bez tereta

– ukupan broj pokretnih (Ro-Ro) jedinica sa ili bez tereta

– broj pokretnih (Ro-Ro) jedinica bez tereta.

b) Informacije o plovilu

– broj plovila

– bruto nosivost (DWT) ili bruto tonaža (GT) plovila

– zemlja ili teritorij registracije plovila, korištenje nomenklaturom iz Dodatka V.

– vrsta plovila, korištenje nomenklaturom iz Dodatka VI.

– veličina plovila, korištenje nomenklaturom iz Dodatka VII.

2. Definicije

a) teretni kontejner jest jedinica prijevozne opreme koja:

1. ima trajnu i čvrstu izvedbu tako da se može upotrebljavati više puta

2. je posebno konstruirana za pogodniji prijevoz robe, na jedan ili više načina, bez među prekrcavanja

3. je opremljena uređajima za lakše rukovanje, posebno za prijenos s jednog načina prijevoza na drugi

4. je oblikovana tako da olakša punjenje i pražnjenje

5. ima duljinu od 20 stopa ili više.

b) Ro-Ro jedinica jest oprema za prijevoz robe na kotačima, kao što su kamion, prikolica ili poluprikolica, koja se može dovesti ili dovući na brod. Lučke ili brodske prikolice uključene su u ovu definiciju. Klasifikacija treba slijediti preporuku Ekonomske komisije Ujedinjenih naroda za Europu br. 21 »Kodovi za vrste tereta, pakiranje i vrste pakiranja«.

c) kontejnerski teret označuje kontejnere sa ili bez tereta koji su utovareni ili istovareni na brod koji ih prevozi morem.

d) Ro-Ro teret obuhvaća robu koja je ili nije u kontejnerima na Ro-Ro jedinicama i Ro-Ro jedinice koje se ukrcavaju na brod koji ih prevozi morem.

e) bruto težina robe jest težina prevezene robe, uključujući ambalažu, ali isključujući tara težinu kontejnera ili Ro-Ro jedinice.

f) bruto nosivost (DWT) jest razlika u tonama između istisnine broda na ljetnoj teretnoj liniji u vodi specifične težine od 1,025 i ukupne težine broda u tonama bez tereta, goriva, maziva, balastne vode, svježe vode i pitke vode u spremnicima, potrošnih namirnica kao i bez putnika, posade i njihovih osobnih stvari.

g) bruto tonaža jest mjera ukupne veličine broda utvrđena u skladu s odredbama Međunarodne konvencije o mjerenju tonaže brodova, 1969.

h) putnik na kružnom putovanju jest pomorski putnik koji putuje brodom za kružno putovanje. Isključeni su putnici na jednodnevnim izletima.

i) brod za kružno putovanje jest brod namijenjen da putnicima pruži potpun turistički doživljaj. Svi putnici imaju kabine, a uključena su sva sredstva za razonodu na brodu. Brodovi koji pružaju redovite trajektne usluge su isključeni, čak i ako neki putnici smatraju tu uslugu kružnim putovanjem. Isključeni su i teretni brodovi koji mogu prevoziti ograničen broj putnika u svojim kabinama. Brodovi namijenjeni dnevnim izletima također su isključeni.

j) izlet putnika na kružnom putovanju brodom jest kratak posjet putnika na kružnom putovanju turističkoj atrakciji u luci, dok njihova kabina na brodu ostaje rezervirana.

k) Ro-Ro kontejnerski teret označuje kontejnere sa ili bez tereta utovarene na Ro-Ro jedinice koje su dovezene ili odvezene s plovila koje ih prevozi morem.

l) brodska prikolica od luke do luke jest prikolica namijenjena prijevozu tereta (uključujući kontejnere) između dviju luka na Ro--Ro plovilima. U prvome redu namijenjeni su korištenju na Ro-Ro plovilu ili na kopnenom području pod kontrolom lučke uprave.

m) Ro-Ro plovilo jest plovilo namijenjeno prijevozu Ro-Ro jedinica.

DODATAK II.

KLASIFIKACIJA VRSTE TERETA

|  |  |  |  |  |  |
| --- | --- | --- | --- | --- | --- |
| Razred1) | Kod 1 znamenka | Kod 2 znamenke | Opis | Težina | Broj jedinica |
|  |  |  |  |  |  |
| Tekući teret | 1 | 1X | Tekući teret | X |  |
|  |  | 11 | Ukapljeni plin | X |  |
|  |  | 12 | Sirova nafta | X |  |
|  |  | 13 | Naftni proizvodi | X |  |
|  |  | 19 | Ostala tekuća roba | X |  |
| Rasuti teret | 2 | 2X | Suha rasuta roba | X |  |
|  |  | 21 | Rude | X |  |
|  |  | 22 | Ugljen | X |  |
|  |  | 23 | Poljoprivredni proizvodi (žito, soja, tapioka) | X |  |
|  |  | 29 | Ostala suha rasuta roba | X |  |
| Kontejneri | 3 | 3X | Veliki kontejneri | X2) | X |
|  |  | 31 | 20' teretne jedinice | X2) | X |
|  |  | 32 | 40' teretne jedinice | X2) | X |
|  |  | 33 | Teretne jedinice > 20' i < 40' | X2) | X |
|  |  | 34 | Teretne jedinice > 40' | X2) | X |
| Pokretne jedinice s vlastitom snagom | 5 | 5X | Ro-Ro, pokretne jedinice s vlastitom snagom | X | X |
|  |  | 51 | Cestovna teretna vozila i prateće prikolice | X2) | X |
|  |  | 52 | Putnička vozila, motocikli i prateće prikolice/karavani |  | X3) |
|  |  | 53 | Putnički autobusi |  | X3) |
|  |  | 54 | Vozila za trgovinu (uključujući motorna vozila za uvoz/izvoz) | X | X3) |
|  |  | 56 | Žive životinje | X | X3) |
|  |  | 59 | Ostale pokretne jedinice s vlastitom snagom | X | X |
| Pokretne jedinice bez vlastite snage | 6 | 6X | Ro-Ro, pokretne jedinice bez vlastite snage | X | X |
|  |  | 61 | Cestovne teretne prikolice i poluprikolice bez pratnje | X2) | X |
|  |  | 62 | Karavani i druge cestovne, poljoprivredne  i industrijske prikolice bez pratnje | X | X3) |
|  |  | 64 | Željeznički vagoni koji prevoze robu | X2) | X |
|  |  | 65 | Prikolice od luke do luke koje prevoze robu | X2) | X |
|  |  | 66 | Teglenice koje prevoze robu | X2) | X |
|  |  | 69 | Ostale pokretne jedinice bez vlastite snage | X | X |
| Ostali generalni teret (uključeni su mali kontejneri) | 9 | 9X | Ostali teret, d. n.4) | X |  |
|  |  | 91 | Šumski proizvodi | X |  |
|  |  | 92 | Proizvodi od željeza i čelika | X |  |
|  |  | 99 | Ostali generalni teret | X |  |

1) Razredi su u skladu s Preporukom br. 21. UNECE-a.

2) Zabilježena vrijednost jest bruto težina robe uključujući ambalažu, ali isključujući tara težinu kontejnera ili Ro-Ro jedinice.

3) Samo ukupan broj jedinica

4) Drugdje nespomenuto

Dodatak klasifikaciji vrste tereta za Ro-Ro kontejnere

|  |  |  |  |  |  |
| --- | --- | --- | --- | --- | --- |
| Razred1) | Kod 1 znamenka | Kod 2 znamenke | Opis | Težina | Broj jedinica |
|  |  |  |  |  |  |
| Veliki Ro-Ro kontejneri | R | RX | Veliki Ro-Ro kontejneri |  | X |
|  |  | R1 | 20' teretne jedinice |  | X |
|  |  | R2 | 40' teretne jedinice |  | X |
|  |  | R3 | Teretne jedinice > 20' i < 40' |  | X |
|  |  | R4 | Teretne jedinice > 40' |  | X |

DODATAK III.

Klasifikacija robe za statistiku prijevoza – NST 2007

|  |  |
| --- | --- |
| Razred | Opis |
|  |  |
| 01 | Proizvodi poljoprivrede, lova i šumarstva; riba i riblji proizvodi |
| 02 | Ugljen i lignit, sirova nafta i prirodni plin |
| 03 | Metalne rudače i ostali rudarski proizvodi, treset, uran i torij |
| 04 | Prehrambeni proizvodi, pića i duhan |
| 05 | Tkanine i tekstilni proizvodi, koža i kožnati proizvodi |
| 06 | Drvo i proizvodi od drva i pluta (osim namještaja); artikli od slame i pletenog materijala; drvna celuloza, papir i papirnati proizvodi; tiskani materijali i snimljeni mediji |
| 07 | Koks i rafinirani naftni proizvodi |
| 08 | Kemikalije, kemijski proizvodi i umjetna vlakna, gumeni i plastični proizvodi, nuklearno gorivo |
| 09 | Ostali nemetalni proizvodi |
| 10 | Metalne tvorevine i izrađeni metalni proizvodi, osim strojeva i opreme |
| 11 | Strojevi i oprema, d. n.1); uredska oprema i računala; električni strojevi i aparati d. n.1); radijska, televizijska i komunikacijska oprema i aparati; medicinski, precizni i optički instrumenti; ure i satovi |
| 12 | Transportna oprema |
| 13 | Namještaj i ostala proizvedena roba, d. n.1) |
| 14 | Sekundarna sirovina; komunalni otpad i ostali otpaci |
| 15 | Pošta, paketne pošiljke |
| 16 | Oprema i materijali za prijevoz robe |
| 17 | Kretanje robe pri preseljenju kućanstava i poslovnih prostora; prijevoz prtljage i predmeta u pratnji putnika; motorna vozila prevezena za popravak; ostala netrgovačka roba, d. n.1) |
| 18 | Grupirana roba: različite vrste robe koja se prevozi zajedno |
| 19 | Neidentificirana roba; roba koja se iz bilo kojeg razloga ne može identificirati i zbog toga ne može odrediti skupinama 01 – 16 |
| 20 | Ostala roba, d. n.1) |

1) Drugdje nespomenuto

DODATAK IV.

Pomorska obalna područja

Nomenklatura koja se koristi jest Geonomenklatura (klasifikacija zemalja za statistiku vanjske trgovine Zajednice i statistiku trgovine između zemalja članica)1) koja je važeća za referentnu godinu.

Kod se sastoji od četiriju znamenki: standardni ISO alfa 2 kod za svaku zemlju gore spomenute nomenklature te dvije nule (npr. kod GR00 za Grčku), osim za zemlje s dva ili više pomorskih obalnih područja koja se identificiraju četvrtom znamenkom različitom od nule (od 1 do 7), kao što je navedeno u nastavku teksta.

1) Trenutačno važeća verzija nalazi se u Uredbi Komisije (EZ-a) br. 1833/2006 od 13. prosinca 2006. o klasifikaciji zemalja za statistiku vanjske trgovine Zajednice i statistiku trgovine između zemalja članica (OJ L 354, 14. prosinca 2006., str. 19).

|  |  |
| --- | --- |
| Kod | Pomorsko obalno područje |
| FR01 | Francuska: Atlantik i Sjeverno more |
| FR02 | Francuska: Mediteran |
| FR03 | Francuski prekomorski posjedi: Francuska Gvajana |
| FR04 | Francuski prekomorski posjedi: Martinique i Guadeloupe |
| FR05 | Francuski prekomorski posjedi: Réunion |
| DE01 | Njemačka: Sjeverno more |
| DE02 | Njemačka: Baltik |
| DE03 | Njemačka: unutarnji vodeni putovi |
| GB01 | Ujedinjena Kraljevina |
| GB02 | Otok Man |
| GB03 | Kanalski otoci |
| ES01 | Španjolska: Atlantik (sjeverni) |
| ES02 | Španjolska: Mediteran i Atlantik (južni), uključujući Baleare i Kanarske otoke |
| SE01 | Švedska: Baltik |
| SE02 | Švedska: Sjeverno more |
| TR01 | Turska: Crno more |
| TR02 | Turska: Mediteran |
| RU01 | Rusija: Crno more |
| RU03 | Rusija: Azija |
| RU04 | Rusija: Barentsovo i Bijelo more |
| RU05 | Rusija: Baltik, samo Finski zaljev |
| RU06 | Rusija: Baltik, isključujući Finski zaljev |
| RU07 | Rusija: europski unutarnji vodeni putovi, uključujući Kaspijsko more |
| MA01 | Maroko: Mediteran |
| MA02 | Maroko: Zapadna Afrika |
| EG01 | Egipat: Mediteran |
| EG02 | Egipat: Crveno more |
| IL01 | Izrael: Mediteran |
| IL02 | Izrael: Crveno more |
| SA01 | Saudijska Arabija: Crveno more |
| SA02 | Saudijska Arabija: Perzijski zaljev |
| US01 | Sjedinjene Američke Države: Atlantik (sjeverni) |
| US02 | Sjedinjene Američke Države: Atlantik (južni) |
| US03 | Sjedinjene Američke Države: Meksički zaljev |
| US04 | Sjedinjene Američke Države: Pacifik (južni) |
| US05 | Sjedinjene Američke Države: Pacifik (sjeverni) |
| US06 | Sjedinjene Američke Države: Velika jezera |
| US07 | Portoriko |
| CA01 | Kanada: Atlantik |
| CA02 | Kanada: Velika jezera i gornji tok rijeke Saint Lawrence |
| CA03 | Kanada: zapadna obala |
| CO01 | Kolumbija: sjeverna obala |
| CO02 | Kolumbija: zapadna obala |
| MX01 | Meksiko: Atlantik |
| MX02 | Meksiko: Pacifik |

|  |  |
| --- | --- |
| Dodatni kodovi | |
| ZZ01 | Odobalne instalacije, d. n.1) |
| ZZ02 | Agregati, d. n.1) |

1) Drugdje nespomenuto

DODATAK V.

Zemlja registracije plovila

Nomenklatura koja se koristi je Geonomenklatura (klasifikacija zemalja za statistiku vanjske trgovine Zajednice i statistiku trgovine između zemalja članica)1) koja je važeća za referentnu godinu.

Kod se sastoji od četiriju znamenki: standardni ISO alfa 2 kod za svaku zemlju gore spomenute nomenklature te dvije nule (npr. kod GR00 za Grčku), osim za zemlje s više od jednog registra. Ti registri identificiraju se četvrtom znamenkom različitom od nule, kao što je navedeno u nastavku teksta.

1) Trenutačno važeća verzija nalazi se u Uredbi Komisije (EZ-a) br. 1833/2006 od 13. prosinca 2006. o klasifikaciji zemalja za statistiku vanjske trgovine Zajednice i statistiku trgovine između zemalja članica (OJ L 354, 14. prosinca 2006., str. 19).

|  |  |
| --- | --- |
| Kod | Zemlja registracije plovila |
| FR01 | Francuska |
| FR02 | Francuski antarktički teritorij (uključujući otočje Kerguelen) (registar je ukinut krajem travnja 2007.) |
| FR03 | Francuska (RIF) (novi registar uveden je u svibnju 2007.) |
| IT01 | Italija – prvi registar |
| IT02 | Italija – međunarodni registar |
| GB01 | Ujedinjena Kraljevina |
| GB02 | Otok Man |
| GB03 | Kanalski otoci |
| GB04 | Gibraltar |
| DK01 | Danska |
| DK02 | Danska (DIS) |
| PT01 | Portugal |
| PT02 | Portugal (MAR) |
| ES01 | Španjolska |
| ES02 | Španjolska (Rebeca) |
| NO01 | Norveška |
| NO02 | Norveška (NIS) |
| US01 | Sjedinjene Američke Države |
| US02 | Portoriko |

DODATAK VI.

Klasifikacija vrste broda (ICST-COM)

|  |  |  |
| --- | --- | --- |
|  | Vrsta | Vrsta broda uključuje |
| 10 | Brodovi za tekući teret | Tanker za naftu |
|  |  | Tanker za kemikalije |
|  |  | Tanker za ukapljeni plin |
|  |  | Tanker teglenica |
|  |  | Drugi tankeri |
| 20 | Brodovi za suhi rasuti teret | Brod za rasuti teret/naftu |
|  |  | Brod za rasuti teret |
| 31 | Kontejnerski brodovi | Kontejnerski brod |
| 32 | Brodovi za posebne namjene | Brod za teglenice |
|  |  | Brod za kemikalije |
|  |  | Brod za nuklearno gorivo |
|  |  | Brod za stoku |
|  |  | Brod za prijevoz automobila |
|  |  | Ostali za posebne namjene |
| 33 | Brodovi za generalni teret | Brod za rashlađeni teret |
|  |  | Ro-Ro putnički brod |
|  |  | Ro-Ro kontejnerski brod |
|  |  | Brod za ostali Ro-Ro teret |
|  |  | Brod za generalni teret/putnike |
|  |  | Brod za generalni teret/kontejnere |
|  |  | Brod s jednom palubom |
|  |  | Brod s više paluba |
| 34 | Teglenice za suhi teret | Teglenica s palubom |
|  |  | Teglenica s lijevkom |
|  |  | Teglenica s rampom |
|  |  | Otvorene teglenice za suhi teret |
|  |  | Pokrivene teglenice za suhi teret |
|  |  | Druge teglenice za suhi teret |
| 35 | Putnički brodovi | Putnički brod (isključujući brod za kružno putovanje) |
| 36 | Brodovi za kružna putovanja | Samo brod za kružno putovanje |
| 41 | Ribarski brodovi | Brod za ulov ribe |
|  |  | Brod za preradu ribe |
| 42 | Brodovi za odobalnu djelatnost | Brod za bušenje i istraživanje  Brod za odobalne i prateće djelatnosti |
|  |  |
| 43 | Tegljači | Tegljač |
|  |  | Potiskivač |
| 49 | Razni brodovi | Plovni bager |
|  |  | Istraživački brod |
|  |  | Ostali brodovi |
| XX | Nepoznato | Nepoznata vrsta broda |

DODATAK VII.

Klasifikacija se primjenjuje samo na plovila bruto tonaže jednake ili veće od 100 GT.

Klase veličine broda prema nosivosti (DWT) i bruto tonaži (GT)

|  |  |  |  |  |
| --- | --- | --- | --- | --- |
| Razred | Donja granica | | Gornja granica | |
| DWT | GT | DWT | GT |
| 99 | – | – | – | < 100 |
| 01 | – | 100 | do 499 | 499 |
| 02 | 500 | 500 | 999 | 999 |
| 03 | 1 000 | 1 000 | 1 999 | 1 999 |
| 04 | 2 000 | 2 000 | 2 999 | 2 999 |
| 05 | 3 000 | 3 000 | 3 999 | 3 999 |
| 06 | 4 000 | 4 000 | 4 999 | 4 999 |
| 07 | 5 000 | 5 000 | 5 999 | 5 999 |
| 08 | 6 000 | 6 000 | 6 999 | 6 999 |
| 09 | 7 000 | 7 000 | 7 999 | 7 999 |
| 10 | 8 000 | 8 000 | 8 999 | 8 999 |
| 11 | 9 000 | 9 000 | 9 999 | 9 999 |
| 12 | 10 000 | 10 000 | 19 999 | 19 999 |
| 13 | 20 000 | 20 000 | 29 999 | 29 999 |
| 14 | 30 000 | 30 000 | 39 999 | 39 999 |
| 15 | 40 000 | 40 000 | 49 999 | 49 999 |
| 16 | 50 000 | 50 000 | 79 999 | 79 999 |
| 17 | 80 000 | 80 000 | 99 999 | 99 999 |
| 18 | 100 000 | 100 000 | 149 999 | 149 999 |
| 19 | 150 000 | 150 000 | 199 999 | 199 999 |
| 20 | 200 000 | 200 000 | 249 999 | 249 999 |
| 21 | 250 000 | 250 000 | 299 999 | 299 999 |
| 22 | ≥ 300 000 | ≥ 300 000 | – | – |

DODATAK VIII.

Struktura statističkih setova podataka

Za setove podataka opisane u ovom Dodatku određuje se periodičnost dostave statistike pomorskog prometa prema zahtjevima EU-a. Svaki set podataka definira križnu klasifikaciju određenog niza dimenzija na različitim razinama nomenklature, agregiranih u svim drugim dimenzijama, za koje su potrebni kvalitetni statistički podaci.

SAŽETA I DETALJNA STATISTIKA

– setovi podataka koji se dostavljaju za izabrane luke za promet robe i putnika jesu A1, A2, A3, B1, C1, C2, D1, E1, F1 i F2.

– setovi podataka koji se dostavljaju za izabrane luke za promet robe, ali ne i putnika jesu A1, A2, A3, B1, C1, C2, E1, F1 i F2.

– setovi podataka koji se dostavljaju za izabrane luke za promet putnika, ali ne i robe jesu A3, D1, F1 i F2.

– set podataka koji se dostavlja za sve luke (i za robu i za putnike) jest A3.

PRAVNI STATUS SETOVA PODATAKA

– setovi podataka A1, A2, A3, B1, C1, D1, E1 i F2 obvezni su.

– setovi podataka C2 i F1 dobrovoljni su.

Set podataka A1: pomorski promet u glavnim europskim lukama po lukama, vrsti tereta i relacijama

Periodika dostave podataka: tromjesečno

|  |  |  |  |
| --- | --- | --- | --- |
|  | Varijable | Kodiranje | Nomenklatura |
| Dimenzije | Set podataka | Dvije znamenke alfanumerički | A1 |
|  | Referentna godina | Četiri znamenke alfanumerički | (npr. 1997) |
|  | Referentno tromjesečje | Jedna znamenka alfanumerički | (1, 2, 3, 4) |
|  | Izvještajna luka | Pet znamenki alfanumerički | Izabrane luke EEA s popisa luka |
|  | Smjer | Jedna znamenka alfanumerički | Dolazak, odlazak (1, 2) |
|  | Luka utovara/istovara | Pet znamenki alfanumerički | Luke EEA s popisa luka |
|  | Pomorsko obalno područje | Četiri znamenke alfanumerički | Pomorska obalna područja, Dodatak IV. |
|  | Vrsta tereta | Jedna znamenka alfanumerički | Vrsta tereta, Dodatak II. |
| Podaci: bruto težina robe u tonama | | | |

Set podataka A2: pomorski promet, bez ukrcajnih jedinica, u glavnim europskim lukama po lukama, vrsti tereta i relacijama

Periodika dostave podataka: tromjesečno

|  |  |  |  |
| --- | --- | --- | --- |
|  | Varijable | Kodiranje | Nomenklatura |
| Dimenzije | Set podataka | Dvije znamenke alfanumerički | A2 |
|  | Referentna godina | Četiri znamenke alfanumerički | (npr. 1997) |
|  | Referentno tromjesečje | Jedna znamenka alfanumerički | (1, 2, 3, 4) |
|  | Izvještajna luka | Pet znamenki alfanumerički | Izabrane luke EEA s popisa |
|  | Smjer | Jedna znamenka alfanumerički | Dolazak, odlazak (1, 2) |
|  | Luka utovara/istovara | Pet znamenki alfanumerički | Luke EEA s popisa luka |
|  | Pomorsko obalno područje | Četiri znamenke alfanumerički | Pomorska obalna područja,  Dodatak IV. |
|  | Vrsta tereta | Dvije znamenke alfanumerički | Vrsta tereta (bez ukrcajnih jedinica), Dodatak II. (potkategorije 1X, 11, 12, 13, 19, 2X, 21, 22, 23, 29, 9X, 91, 92 i 99) |
| Podaci: bruto težina robe u tonama | | | |

Set podataka A3: podaci za izabrane luke i ostale luke za koje se ne traži detaljno izvještavanje (vidi članak 5(3))

Periodika dostave podataka: godišnje

|  |  |  |  |
| --- | --- | --- | --- |
|  | Varijable | Kodiranje | Nomenklatura |
| Dimenzije | Set podataka | Dvije znamenke alfanumerički | A3 |
|  | Referentna godina | Četiri znamenke alfanumerički | (npr. 1997) |
|  | Referentno tromjesečje | Jedna znamenka alfanumerički | (0) |
|  | Izvještajna luka | Pet znamenki alfanumerički | Sve luke s popisa luka |
|  | Smjer | Jedna znamenka alfanumerički | Dolazak, odlazak (1, 2) |
| Podaci: bruto tonaža robe u tonama  broj putnika (isključujući putnike na kružnom putovanju)  broj putnika na kružnom putovanju koji počinju ili završavaju putovanje  broj putnika na kružnom putovanju koji su u tranzitu: smjer: samo dolazak (1) – dobrovoljno | | | |

Set podataka B1: pomorski promet u glavnim europskim lukama po lukama, vrsti tereta, vrsti robe i relacijama

Periodika dostave podataka: godišnje

|  |  |  |  |
| --- | --- | --- | --- |
|  | Varijable | Kodiranje | Nomenklatura |
| Dimenzije | Set podataka | Dvije znamenke alfanumerički | B1 |
|  | Referentna godina | Četiri znamenke alfanumerički | (npr. 1997) |
|  | Referentno tromjesečje | Jedna znamenka alfanumerički | (0) |
|  | Izvještajna luka | Pet znamenki alfanumerički | Izabrane luke EEA s popisa luka |
|  | Smjer | Jedna znamenka alfanumerički | Dolazak, odlazak (1, 2) |
|  | Luka utovara/istovara | Pet znamenki alfanumerički | EEA luke s popisa luka |
|  | Pomorsko obalno područje | Četiri znamenke alfanumerički | Pomorska obalna područja, Dodatak IV. |
|  | Vrsta tereta | Jedna znamenka alfanumerički | Vrsta tereta, Dodatak II. |
|  | Vrsta robe | Dvije znamenke alfanumerički | Nomenklatura vrste robe, Dodatak III. |
| Podaci: bruto težina robe u tonama | | | |

Set podataka C1: pomorski promet ukrcajnih jedinica u glavnim europskim lukama po lukama, vrsti tereta, relacijama i statusu pune/prazne

Periodika dostave podataka: tromjesečno

|  |  |  |  |
| --- | --- | --- | --- |
|  | Varijable | Kodiranje | Nomenklatura |
| Dimenzije | Set podataka | Dvije znamenke alfanumerički | C1 |
|  |  |  |  |
|  | Referentna godina | Četiri znamenke alfanumerički | (npr. 1997) |
|  | Referentno tromjesečje | Jedna znamenka alfanumerički | (1, 2, 3, 4) |
|  | Izvještajna luka | Pet znamenki alfanumerički | Izabrane luke EEA s popisa luka |
|  | Smjer | Jedna znamenka alfanumerički | Dolazak, odlazak (1, 2) |
|  | Luka utovara/istovara | Pet znamenki alfanumerički | Luke EEA s popisa luka |
|  | Pomorsko obalno područje | Četiri znamenke alfanumerički | Pomorska obalna područja,  Dodatak IV. |
|  | Vrsta tereta | Dvije znamenke alfanumerički | Vrsta tereta (samo kontejneri i Ro-Ro jedinice), Dodatak II. (potkategorije 3X, 31, 32, 33, 34, 5X, 51, 52, 53, 54, 56, 59, 6X, 61, 62, 64, 65, 66 i 69) |
| Podaci: bruto težina robe u tonama (vrsta tereta: potkategorije 3X, 31, 32, 33, 34, 5X, 51, 54, 56, 59, 6X, 61, 62, 64, 65, 66 i 69)  ukupan broj jedinica (vrsta tereta: potkategorije 3X, 31, 32, 33, 34, 5X, 51, 52, 53, 54, 56, 59, 6X, 61, 62, 64, 65, 66 i 69)  broj jedinica bez tereta (vrsta tereta: potkategorije 3X, 31, 32, 33, 34, 5X, 51, 59, 6X, 61, 64, 65, 66 i 69) | | | |

Set podataka C2: pomorski promet Ro-Ro kontejnera u glavnim europskim lukama po lukama, vrsti tereta, relacijama i statusu pune/prazne

Periodika dostave podataka: godišnje

|  |  |  |  |
| --- | --- | --- | --- |
|  | Varijable | Kodiranje | Nomenklatura |
| Dimenzije | Set podataka | Dvije znamenke alfanumerički | C2 |
|  | Referentna godina | Četiri znamenke alfanumerički | (npr. 1997) |
|  | Referentno tromjesečje | Jedna znamenka alfanumerički | (0) |
|  | Izvještajna luka | Pet znamenki alfanumerički | Izabrane luke EEA s popisa luka |
|  | Smjer | Jedna znamenka alfanumerički | Dolazak, odlazak (1, 2) |
|  | Luka utovara/istovara (dobrovoljno) | Pet znamenki alfanumerički | Luke EEA s popisa luka |
|  | Pomorsko obalno područje (dobrovoljno) | Četiri znamenke alfanumerički | Pomorska obalna područja,  Dodatak IV. |
|  | Vrsta tereta | Dvije znamenke alfanumerički | Vrsta tereta (samo Ro-Ro kontejneri), Dodatak II. (potkategorije RX, R1, R2, R3, R4) |
| Podaci: ukupan broj jedinica (vrsta tereta: potkategorije RX, R1, R2, R3, R4)  broj jedinica bez tereta (vrsta tereta: potkategorije RX, R1, R2, R3, R4) – (dobrovoljno) | | | |

Set podataka D1: putnički promet u glavnim europskim lukama po lukama, relacijama i zemlji registracije plovila

Periodika dostave podataka: godišnje

|  |  |  |  |
| --- | --- | --- | --- |
|  | Varijable | Kodiranje | Nomenklatura |
| Dimenzije | Set podataka | Dvije znamenke alfanumerički | D1 |
|  | Referentna godina | Četiri znamenke alfanumerički | (npr. 1997) |
|  | Referentno tromjesečje | Jedna znamenka alfanumerički | (1, 2, 3, 4) |
|  | Izvještajna luka | Pet znamenki alfanumerički | Izabrane luke EEA s popisa luka |
|  | Smjer | Jedna znamenka alfanumerički | Dolazak, odlazak (1, 2) |
|  | Luka utovara/istovara | Pet znamenki alfanumerički | Luke EEA s popisa luka |
|  | Pomorsko obalno područje | Četiri znamenke alfanumerički | Pomorska obalna područja, Dodatak IV. |
|  | Zemlja registracije plovila (dobrovoljno) | Četiri znamenke alfanumerički | Zemlja registracije plovila,  Dodatak V. |
| Podaci: broj putnika isključujući putnike na kružnom putovanju koji počinju ili završavaju putovanje i putnika na kružnom putovanju koji su u tranzitu | | | |

Set podataka E1: pomorski promet u glavnim europskim lukama po lukama, vrsti tereta, relacijama i zemlji registracije plovila

Periodika dostave podataka: godišnje

|  |  |  |  |
| --- | --- | --- | --- |
|  | Varijable | Kodiranje | Nomenklatura |
| Dimenzije | Set podataka | Dvije znamenke alfanumerički | E1 |
|  | Referentna godina | Četiri znamenke alfanumerički | (npr. 1997) |
|  | Referentno tromjesečje | Jedna znamenka alfanumerički | (0) |
|  | Izvještajna luka | Pet znamenki alfanumerički | Izabrane luke EEA s popisa luka |
|  | Smjer | Jedna znamenka alfanumerički | Dolazak, odlazak (1, 2) |
|  | Luka utovara/istovara | Pet znamenki alfanumerički | Luke EEA sa popisa luka |
|  | Pomorsko obalno područje | Četiri znamenke alfanumerički | Pomorska obalna područja, Dodatak IV. |
|  | Vrsta tereta | Jedna znamenka alfanumerički | Vrsta tereta, Dodatak II. |
|  | Zemlja registracije plovila | Četiri znamenke alfanumerički | Zemlja registracije plovila,  Dodatak V. |
| Podaci: bruto težina robe u tonama | | | |

Set podataka F1: promet brodova u glavnim europskim lukama po lukama, vrsti i veličini brodova koji ukrcavaju ili iskrcavaju robu, ukrcavaju ili iskrcavaju putnike (uključeni su putnici na brodovima za kružno putovanje koji su u tranzitu)

Periodika dostave podataka: godišnje

|  |  |  |  |
| --- | --- | --- | --- |
|  | Varijable | Kodiranje | Nomenklatura |
| Dimenzije | Set podataka | Dvije znamenke alfanumerički | F1 |
|  | Referentna godina | Četiri znamenke alfanumerički | (npr. 1997) |
|  | Referentno tromjesečje | Jedna znamenka alfanumerički | (1, 2, 3, 4) |
|  | Izvještajna luka | Pet znamenki alfanumerički | Izabrane luke EEA s popisa luka |
|  | Smjer | Jedna znamenka alfanumerički | Samo dolazak (1) |
|  | Vrsta plovila | Dvije znamenke alfanumerički | Vrsta broda, Dodatak VI. |
|  | Veličina plovila u DWT-u | Dvije znamenke alfanumerički | Razredi veličine nosivosti, Dodatak VII. |
| Podaci: broj plovila  nosivost plovila u tonama | | | |

Set podataka F2: promet brodova u glavnim europskim lukama po lukama, vrsti i veličini brodova koji ukrcavaju ili iskrcavaju robu, ukrcavaju ili iskrcavaju putnike (uključeni su putnici na brodovima za kružno putovanje koji su u tranzitu)

Periodika dostave podataka: godišnje

|  |  |  |  |
| --- | --- | --- | --- |
|  | Varijable | Kodiranje | Nomenklatura |
| Dimenzije | Set podataka | Dvije znamenke alfanumerički | F2 |
|  | Referentna godina | Četiri znamenke alfanumerički | (npr. 1997) |
|  | Referentno tromjesečje | Jedna znamenka alfanumerički | (1, 2, 3, 4) |
|  | Izvještajna luka | Pet znamenki alfanumerički | Izabrane luke EEA s popisa luka |
|  | Smjer | Jedna znamenka alfanumerički | Samo dolazak (1) |
|  | Vrsta plovila | Dvije znamenke alfanumerički | Vrsta broda, Dodatak VI. |
|  | Veličina plovila u GT-u | Dvije znamenke alfanumerički | Razredi bruto tonaže, Dodatak VII. |
| Podaci: broj plovila  bruto tonaža plovila | | | |

20 20.02.2013 Metodološke osnove za statističko istraživanje promet u morskim lukama

20 20.02.2013 Metodološke osnove za statističko istraživanje promet u morskim lukama

Ostalo, NN 20/2013-347
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)